Fem+claus+dicotòmiques+de+llavors

=Orientacions per al professorat=

La utilització de clau s i guies per a la determinació d'organismes, és una de les habilitats a desenvolupar i a aplicar amb l'alumnat. Per fer-ho és del tot necessari haver utilitzat clau s dicotòmiques senzilles per classificar diferents grups de vertebrats i de plantes (herbes, arbustos i arbres) de l’entorn proper, o haver classificat diferents objectes a partir d'algunes característiques observables. Aquesta pràctica introdueix el concepte de claus dicotòmiques i es recomana fer-la abans que l'alumnat hagi classificat diverses espècies amb claus dicotòmiques, de forma que estigui familitaritzat amb la metodologia abans d'aplicar claus a la classifiació d'organismes. __Temporalització:__ 1 sessió __Agrupament:__ Parelles Suggeriment: Es pot fer un itinerari de pràctiques continuant [|amb altres pràctiques de Claus dicotòmiques disponibles]( classificació de roques i classificació de peixos).

=Guió per a l'alumnat=

1. Introducció
Ets una persona endreçada? Com guardes la roba al teu armari? La classifiques segons siguin pantalons, samarretes, mitjons....? Els essers vius són com la roba del teu armari, només que fins avui s'han descrit més de 1.750.000 espècies (segons la viqupèdia). Per tenir-les endreçades totes dins de grups, famílies, etc. utilitzem les claus dicotòmiques. Una clau dicotòmica no és res més que un recull de criteris per classificar els organismes. Si continuem amb l'exemple del teu armari pots classificar les samarretes segons siguin de màniga curta o llarga, de color clar o fosc...

2. Objectius

 * Comprendre la utilitat de les claus dicotòmiques per identificar/classificar organismes.
 * Construir una clau dicotòmica per classificar mongetes.
 * Utilitzar claus dicotòmiques per classificar mongetes.

3. Coneixements Previs
Les claus dicotòmiques són esquemes de classificació que permeten classificar éssers vius o matèria inert (roques, minerals). A cada pas (identificat amb un número) fem servir una característica del material per a dirigir-nos cap a una nova pregunta fins arribar a identificar-lo. Un exemple de clau dicotòmica senzilla de classificació dels fruits: 1.-Té closca2 1.-No té closca 3 2.-Té forma irregular i oblonga ---CACAHUET 2.-Té forma afusada AMETLLA 3.-Té una pell gruixuda i esponjosa i és grocPLÀTAN 3.-Té una pell fina5 4.-Té la pell llisa---POMA 5.-Té la pell peluda---PRÉSSEC

4. Materials

 * Paper i llapis per fer esborranys
 * Mongetes de diverses tipologies: péssols, cigrons, de ganxet, pintes, negres... 8 varietats són un bon començament.

5. Procediments

 * 1) Per poder descriure les llavors amb un vocabulari adient i específic que facilitarà la redacció de les preguntes de la clau dicotòmica cerqueu, en la següent web: []els termes següents:
 * Testa
 * Embrió
 * Micròpil
 * Rafe
 * Hilum
 * Carúncula
 * Cotilèdon
 * 1) Feu una llista de característiques que permetin separar els tipus de llavors que tens sobre la taula.
 * 2) Elaboreu preguntes que les vagin separant en grups diferents. Recorda que les preguntes només han de tenir dues respostes possibles.
 * 3) Segons sigui la resposta aneu separant les llavors en grups fins arribar a separar-les d'una en una.
 * 4) Redacteu la clau dicotòmica.

6. Activitats
a) Feu un esquema d'una llavor indicant on es localitzen les diverses parts fent servir els termes que heu cercat a la web de botànica virtual. Us ajudarà a recordar el significat de cada paraula. b) Intercanvieu la clau amb el grup del costat perquè classifiquin 3 llavors. Les han classificat correctament? Si no és així, què no ha anat bé? c) Classifiqueu 3 llavors amb la clau que han fet els companys. Escriviu l'itinierari a la llibreta i el resultat de la classificació. Ho feu correctament? Si no és així, que ha fallat? Suggeriu els canvis que creieu que calguin per millorar la clau dels vostres companys. d) Comproveu que amb els suggeriments que heu fet la clau funciona millor reclassificant les tres llavors que vau fer a l'activitat b.

=Referències=


 * Referències o enllaços d'utilitat per a aquesta pràctica en concret (blogs amb materials addicionals per a la pràctica, llocs web amb simulacions que calguin, articles de didàctica on es comenti la pràctica,...). No enllaços generals.*